

**"Әлеуметтік көмек көрсетілетін азаматтарға әлеуметтік көмектің мөлшерін, көздерін, түрлерін және оны беру қағидаларын бекіту туралы" Қазақстан Республикасы Үкіметінің 2012 жылғы 12 наурыздағы № 320 қаулысына толықтырулар енгізу туралы**

Қазақстан Республикасы Үкіметінің 2015 жылғы 25 сәуірдегі № 326 қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. «Әлеуметтік көмек көрсетілетін азаматтарға әлеуметтік көмектің мөлшерін, көздерін, түрлерін және оны беру қағидаларын бекіту туралы» Қазақстан Республикасы Үкіметінің 2012 жылғы 12 наурыздағы № 320 қаулысына (Қазақстан Республикасының ПҮАЖ-ы, 2012 ж., № 37, 487-құжат) мынадай толықтырулар енгізілсін:

      көрсетілген қаулымен бекітілген Әлеуметтік көмек көрсетілетін азаматтарға әлеуметтік көмек беру қағидаларында:

      5-тармақ мынадай мазмұндағы бөлікпен толықтырылсын:

      «Орта білім беру ұйымдарының мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушылары және жетім балалар, ата-анасының қамқорлығынсыз қалған балалар осы қаулымен бекітілген әлеуметтік көмек көрсетілетін азаматтарға әлеуметтік көмектің мөлшеріне, көздеріне және оны беру түрлеріне сәйкес мектепте бір мәрте тамақтандырумен қамтамасыз етіледі.»;

      көрсетілген қаулымен бекітілген Әлеуметтік көмек көрсетілетін азаматтарға әлеуметтік көмек беру мөлшері, көздері және түрлері:

      мынадай мазмұндағы 7-1-тармақпен толықтырылсын:

      «7-1. Орта білім беру ұйымдарының мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушыларын және жетім балаларды, ата-анасының қамқорлығынсыз қалған балаларды мектепте тамақтандыру нормалары әлеуметтік көмек көрсетілетін азаматтарға әлеуметтік көмек беру мөлшеріне, көздеріне, түрлеріне 15-қосымшаға сәйкес белгіленеді.»;

      осы қаулыға қосымшаға сәйкес көрсетілген мөлшерге  15-қосымшамен толықтырылсын.

      2. Осы қаулы алғашқы ресми жарияланған күнінен бастап қолданысқа енгізіледі.

      *Қазақстан Республикасының*

*Премьер-Министрі                                     К.Мәсімов*

Қазақстан Республикасы

Үкiметiнiң

2015 жылғы 25 сәуірдегі

№ 326 қаулысына

қосымша

Әлеуметтік көмек көрсетілетін

азаматтарға әлеуметтік көмек беру

мөлшеріне, көздеріне және түрлеріне

15-қосымша

 **Орта білім беру ұйымдарының мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушыларын және жетім балаларды, ата-анасының қамқорлығынсыз қалған балаларды мектепте бір мәрте тамақтандыру нормалары**

|  |  |
| --- | --- |
| Атауы | Мектеп жасындағы бір балаға норма
(6 күнге арналып есептелген бір күндік грамм) |
| 6 (7)-10 жас | 11-14 жас | 15-18 жас |
| 1 | 2 | 3 | 4 |
| Өнімдер |
| бидай ұны | 4 | 5 | 7 |
| қара бидай-бидай наны | 20 | 35 | 40 |
| қалыпты бидай наны | 3 | 4 | 5 |
| кептірілген нан | 2 | 2,3 | 3 |
| макароны, бұршақ, жарма | 26 | 35 | 42 |
| картоп | 42 | 50 | 57 |
| көкөніс және басқа көкөністер | 84 | 100 | 118 |
| жаңа піскен жеміс | 100 | 100 | 100 |
| жеміс шырыны | 33 | 33 | 33 |
| кептірілген жеміс (құрғақ итмұрын) | 1 | 1 | 1 |
| қант | 7 | 8 | 9 |
| бал | 5 | 5 | 5 |
| ет (сиыр еті) | 61 | 73 | 80 |
| құс еті | 28 | 33 | 40 |
| жаңа ауланған балық | 22 | 26 | 28 |
| сүт, қышқыл сүт өнімдері | 106 | 107 | 108 |
| сүзбе | 12 | 14 | 16 |
| сүзбеше | 50 | 50 | 50 |
| ірімшік | 2 | 3 | 3 |
| сары май | 5 | 6 | 8 |
| жұмыртқа | 1 | 3 | 3 |
| өсімдік майы | 11 | 14 | 15 |
| кисель | 4 | 4 | 4 |
| картоп крахмалы | 2 | 2 | 2 |
| йодталған тұз | 1 | 1,5 | 2 |
| лимон қышқылы | 0,2 | 0,2 | 0,2 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК